মিসেস হক চাকরি করেন একটি বেসরকারি ব্যাংকে। দু’টি সন্তান। অফিস, সংসার সামলাতে সারা সপ্তাহই ছুটতে হয় সকাল থেকে রাত ১২টা পর্যন্ত। ছুটির দিনও থাকে নানা কাজ, সারা সপ্তাহের জমে থাকা বাড়তি কাজ। সাথে মেহমান, সন্তানদের নানা আবদার। সব মিলিয়ে ছুটির দিনেও নিজের জন্য একটু সময় বের করা হয় না তার। অথচ একসময় ভালো কবিতা লিখতেন। পত্রপত্রিকায় ছাপাও হতো। এখনো অনেকে লেখার কথা বলেন। কিন্তু সময় কোথায়? লেখা দূরে থাক, একটু যে পছন্দের বই পড়বেন সে সময়ও নেই। নিজের মনেই গুমরে মরেন। কিন্তু নিজের জন্য একটু সময় বের করতে পারেন না।